section_heading: Spol i rod
paragraph_text: Znatan broj autora na području biologije i biomedicine koristi riječ "rod" na način koji približno odgovara onome što predlažu znanstvenici koji su skloni teoriji "roda"; drugi koriste riječ "rod" (eng. "gender") na drugačiji način. Tako Bruce M. King (afirmirani psiholog i seksolog) u članku "Naglasak: poziv na pravilno korištenje 'roda' i 'spola' u biomedicinskim publikacijama" iz 2009. godine nalazi u promatranom 5 - godišnjem razdoblju 197 znanstvenih članaka evidentiranih u biomedicinskoj bazi MEDLINE u kojima se spominju "rod" štakora - čemu se teoretičari "roda" (uključujući B. M. Kinga) protive i predlažu da se termin "rod" koristi isključivo kod ljudi. King zaključuje: "Ne možemo očekivati da će mediji koristiti termine spol i rod ispravno ako akademske publikacije ne čine tako...".<ref>"Point: a call for proper usage of “gender” and “sex” in biomedical publications", Bruce M. King, American Journal of Physiology - Regulatory, Integrative and Comparative Physiology, Vol. 298 No 6., 2010 Međutim je onakvo korištenje kakvo sugeriraju feministički teoretičari u znatnoj mjeri prihvaćeno među seksolozima; tako je puno ime znamenitog Kinseyevog instituta "Kinseyev institut za istraživanje spola, roda i reprodukcije" (eng. Kinsey Institute for Research in Sex, Gender, and Reproduction).